Osvrt

Svake se godine 16. listopada održava Dan rječnika u spomen na život i djelo američkog leksikografa Noaha Webstera. Svrha obilježavanja ovog dana je isticanje važnosti upotrebe rječnika i obogaćivanje vokabulara. Tom prigodom su učenici 1.c i 1.d razreda naše škole u pratnji profesorica Suzane Pušić i Melite Ivanetić posjetili Gradsku knjižnicu Slavka Kolara u Čazmi i upoznali vrste rječnika.

Rječnik je leksikografsko djelo koje sadržava popis riječi i izraza nekog jezika. Vidjeli smo nekoliko vrsta rječnika koji mogu biti tiskani, slikovni i internet rječnici. Prvi hrvatski rječnik: Rječnik pet najuglednijih europskih jezika: latinskog, talijanskog, njemačkog, dalmatinskog i mađarskog objavljen je 1595. u Veneciji, a njegov autor je Faust Vrančić.

Rječnici pokazuju bogatstvo jezika nekog naroda. Trebali bi ih češće koristiti i upoznati nove riječi. Svidjela mi se knjižnica grada Čazme i vjerujem da će ljudi otkriti bogatstvo pisano riječima.

David Petanjek, 1.d